Алексеев Михаил Алексеевич (актёр)
Михаил Алексеевич Алексеев (авăн, 24, 1917, Çĕнĕ Тинкеш, Етĕрне уесĕ, Хусан кĕперни, Раççей республики — утă, 13, 1995, Шупашкар, Чăваш Республики, РФ) — совет театр актёрĕ, режиссёр, тăлмач.  РСФСР тава тивĕçлĕ артисчĕ.

Чăваш патшалăх пукане театрне никĕс хураканĕсенчен пĕри.

Биографи 
1917 çулта авăнăн 24-мĕшĕнче Хусан кĕпернине кĕнĕ Етĕрне уесĕнчи Çĕнĕ Тинкеш ялĕнче çуралнă. 
Шкулта пĕлӳ илсен почтальон пулса ĕçленĕ. 1939 çулта Чăваш педагогика институтчĕн рабфакĕнче вĕренсе тухнă.

1940 çулта вăл кĕçĕн командирсен шкулĕнче вĕренсе тухнă, отделени командирĕ, взвод командирĕ вырăнне йышăннă. Тăван Çĕршывăн Аслă вăрçине хутшăннă. 

Сцена çине 1944 çулта Чăваш патшалăх филармонийĕ çумĕнчи пуканеçĕсен бригадин актёрĕ пулса тухнă. Ăна вĕрентекенĕ — С. М. Мерзляков театр ĕçченĕ. Чăваш пукане театрĕнче 1945 çулта ĕçлеме тытăннă та  1987 çулчен тăрăшнă. С. М. Мерзляков пьесипе лартнă «Виçĕ тус-тантăш» спектаклĕнче (премьера 1945 çулта акан 15-мĕшĕнче иртнĕ) Жучка тата Кашкăр, кайранрах Хĕл Мучи ролĕсене вылянă.

30 çул ытла театрта ертӳçĕ тата режиссёр-педагог пулса ĕçленĕ. Спектакльсенче 150 ытла роле сăнарланă. 1950-60-мĕш çулсенче С. М. Мерзляков малтан лартнисене çĕнетсе кăларнă.

Чылай хушă чирленĕ хыççăн 1995 çулта утăн 13-мĕшĕнче вилнĕ.

Чысланисем 
 III степеньри Мухтав орденĕ (1950);
 «Тăван Çĕршывăн 1941—1945 çулсенчи Аслă вăрçинче Германие çĕнтернĕшĕн» медаль (1945);
 I степеньри Тăван Çĕршывăн вăрçин орденĕ (1985 - юбилейпе);
 РСФСР тава тивĕçлĕ артисчĕ (1970);
 Чăваш АССР çамрăксене тава тивĕçлĕ вĕрентекенĕ (1986);
 медальсем.

Асăрхавсем

Каçăсем 
 Справка
 слайды 
 тут 
 тут 
 ещё один источник.
 был приглашён
 Биография 
 Справка
 Ученик 
 Слава
 Справка

СССР театр актёрĕсем
1917 çулта çуралнисем
Авăнăн 24-мĕшĕнче çуралнисем
1995 çулта вилнисем
Утăн 13-мĕшĕнче вилнисем
СССР театр актёрĕсем
СССР театр актёрĕсем